ইসরায়েল
ইসরায়েল সমগ্র জেরুসালেম শহরকে তার রাজধানী হিসেবে দাবী করে আসছে, যদিও এই মর্যাদা সংখ্যাগরিষ্ঠ রাষ্ট্রই স্বীকার করে না। শহরের পশ্চিমভাগ ইসরায়েলের নিয়ন্ত্রণাধীন এবং এখানে দেশটির সরকারী প্রতিষ্ঠানগুলি অবস্থিত। অর্থনৈতিকভাবে ইসরায়েল একটি অত্যন্ত উন্নত শিল্পপ্রধান রাষ্ট্র। ভূমধ্যসাগরের উপকূলে অবস্থিত তেল আভিভ দেশটির অর্থনৈতিক ও প্রযুক্তিগত প্রাণকেন্দ্র এবং বৃহত্তম নগর এলাকা। স্থুল আভ্যন্তরীণ উৎপাদনের হিসেবে ইসরায়েল বিশ্বের ৩৪তম বৃহত্তম অর্থনীতি। দেশটি অর্থনৈতিক সহযোগিতা ও উন্নয়ন সংস্থার সদস্যরাষ্ট্র। বিশ্বব্যাংকের হিসাবমতে জাপান ও দক্ষিণ কোরিয়ার সাথে এটি এশিয়ার ৩টি উচ্চ-আয়ের রাষ্ট্রগুলির একটি। আন্তর্জাতিক মুদ্রা তহবিলের মতে এটি বিশ্বের ৩৯টি অগ্রসর অর্থনীতিসমৃদ্ধ দেশগুলির একটি।
ইয়েমেন-ভারত সম্পর্ক
ইয়েমেন-ভারত সম্পর্ক, ইয়েমেন এবং ভারত এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬৭ সালের নভেম্বর মাসে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তার পূর্বে ইয়েমেন, যুক্তরাজ্যের অধীনে ছিল। সেই সময় ভারত ইয়েমেনের স্বাধীনতাকে স্বীকৃতি দেয়। আর এর মাধ্যমেই দুই দেশের মধ্যে কূটনৈতিক সম্পর্ক গড়ে ওঠে। সৌদি আরবের সাথে ভারতের ঘনিষ্ঠ অংশীদারিত্ব এবং পাকিস্তানের সাথে ইয়েমেনের ঘনিষ্ঠ সম্পর্কের কারণে দুই দেশের সম্পর্কের মধ্যে শীতলতা রয়েছে। 
ভারতের রাজধানী নয়াদিল্লীতে ইয়েমেনের একটি স্থায়ী দূতাবাস রয়েছে। অপরদিকে ইয়েমেনের রাজধানী সানায় ভারতের একটি স্থায়ী দূতাবাস রয়েছে।